**MŰTÉT UTÁNI REHABILITÁCIÓS CSOMAG**

1. **Hogyan hat az Ön problémájára a Sensolite?**

Műtéttel járó sebészeti, valamint plasztikai sebészeti beavatkozások után már a varratszedést követő napon érdemes elkezdeni a Sensolite fényterápiát. A polarizált fény ugyanis előmozdítja a műtéti régió és a műtéti heg konszolidálódását. A műtéti heg a fényterápia hatására lényegesen gyorsabban gyógyul, mint anélkül, ennek köszönhetően maga a heg végleges állapotában sokkal szebb lesz, továbbá a polarizáltfény- kezelés csökkenti a keloid képződést.

Különféle plasztikai beavatkozások után (műtét, injekciós beavatkozások) a beavatkozás helyén haematómák (kék-, zöld-, lila foltok) keletkezhetnek, melyeknek felszívódását jelentős mértékben gyorsíthatja a Sensolite. A beavatkozás után sok esetben duzzanat, folyadékgyülem keletkezhet, melyeknek létrejötte a polarizáltfény-terápiával megelőzhető, illetve ha már létrejött, akkor felszívódásuk jelentős mértékben gyorsítható.

A bőrfelszín radikális vagy kevésbé radikális hámlasztása, radírozása után a fénykezeléssel a bőrfelület regenerációja jelentősen gyorsítható, a heggel járó gyógyulás elkerülhető.

Minden műtéti beavatkozás a szervezetben - de különösen a műtéti terület környezetében - erős traumát jelent. A varratszedést követő napon tehát lehet és érdemes is elkezdeni a teljes test polarizáltfény-kezelését, ezzel elérhetjük, hogy mind a szervezet, mind pedig a műtéti régió sokkal gyorsabban jön helyre; a polarizált fény energiával tölti fel a pácienst; hangulata, közérzete, vérkeringése, sejtjeinek, szöveteinek oxigénnel való ellátottsága javul. Ezeknek a körülményeknek köszönhetően a páciens műtét utáni regenerációja, felépülése jelentősen felgyorsulhat.

A beavatkozás után nem csak testi fájdalmak gyötrik a sérülteket, hanem bizonytalanságérzés kerítheti hatalmába – *mi fog történni?, meddig tart a felépülés?, mi vár még rám?* – egzisztenciális válságba kerülhet. A tapasztalatok szerint a polarizált fény fájdalomcsillapító, nyugtató, izomlazító hatása segít ezen félelmek oldásában is, sőt sikerélményt jelenthet a vártnál gyorsabb állapotjavulás!

1. **Páciensek tapasztalatai**

„*Néhány hónappal ezelőtt az immunrendszerem ’felmondta a szolgálatot’, legyengültem, örültem, ha reggel 9-től este 7-ig ébren tudtam maradni, rossz volt a közérzetem. Nem sokkal később három anyajegyet talált a bőrgyógyász, amelyeket már csak sebészi úton lehetett eltávolítani - elrákosodtak. Ezek után kezdtem el a Sensolite-ba járni. 5 alkalom után kezdett visszatérni az erőm és az életkedvem, a 15. kezelés után pedig már látványosan javultak a műtét utáni - egyébként csúnya - hegek! A magam részéről letettem a voksomat a Sensolite mellett!”* B. B.

„*15 évvel ezelőtt a mellemben találtak daganatot, sikerült eltávolítani, azonban a bal mellem csonka maradt. Már túl az 50. életévemen úgy gondoltam, megérdemlem, hogy teljes értékű nőnek érezzem magam, ezért újra kés alá feküdtem és a hátizomzatomból pótolták a hiányzó mellrészt. Mindig aktív életet éltem: sportoltam, kirándulni jártam, volt társaságom, a műtét után viszont magányosnak éreztem magam, türelmetlen is voltam, mert nem úgy gyógyultam, ahogy szerettem volna, meg az a mozgáskorlátozottság, ami a műtéttel jár, szinte megbénította az életemet. A lányom vett rá, hogy kezdjem el a terápiát, bár eleinte nem hittem benne. Ma túl vagyok a 15. kezelésen, még menni fogok 10 alkalommal és hiszem, hogy teljesen rendbe fogok jönni! Az életkedvem visszatért – ebben persze sokat segítettek a Gyógycentrumban is, hiszen mindig odafigyeltek rám és biztattak, újra sportolok, persze óvatosan és a kontrollok során is mindig megdicsér az orvosom! Azt nem tudom, Sensolite nélkül mi lett volna velem, de vele együtt sikerült meggyógyulnom!”* K.T.

1. **Az orvos véleménye**

„*Amikor elkezdtem az ortopéd sebészi szakmát, a posztoperatív sebek mielőbbi gyógyulása érdekében már használtuk a polarizált fényt. Azoknál a betegeknél, akik az átlagosnál gyorsabb és probléma mentesebb sebgyógyulás érdekében már kimerítették az egyéb terápiás lehetőségek tárházát, a Sensolite teljes test polarizáltfény-terápiát szoktam ajánlani. Van olyan sarokcsont törött betegem, akit operáltunk, ráadásul tőlem függetlenül vette igénybe a Sensolite-ot és olyan jó eredménnyel gyógyult, hogy az átlagos gyógyuláshoz képest 60-70%-kal rövidebb idő alatt nyerte vissza eredeti aktivitását. Gyakori és nagyon kellemetlen szövődmény a Sudeck-szindróma (tünetei a végtagduzzanat, mozgáskorlátozottság, az érintett ízületekben fájdalom) – ilyen eset is előfordult a praxisomban, a hölgynél egyéb konzervatív terápiás lehetőséggel kombináltuk a Sensolite-ot és nagyon gyors javulást értünk el! Bokatáji, illetve lábon előforduló ínak körül kialakult, gyulladással és fájdalommal járó gyulladások esetében is azt vettem észre, hogy a teljes testfelületen alkalmazott poalrizáltfény-terápia elérte a várt pozitív hatásokat, a fájdalomérzet gyors enyhülését, a gyulladásos állapot visszahúzódását.. Legkevesebb 7 kezelést 2 hét alatt minden páciensnek fel kell venni, azt követően pedig személyre szabottan állapítom meg a terápiát.*” **Dr. Veréb Viktor ortopéd sebész – traumatológus**

1. **Terápiás javaslat**

*Terápiás javaslat a varratszedés utáni naptól heti bontásban:*

|  |  |  |  |  |  |  |
| --- | --- | --- | --- | --- | --- | --- |
| 1. hét | 1. hét | 1. hét | 1. hét | 1. hét | 1. hét | 1. hét |
| **4** | **3** | **3** | **2** | **2** | **2** | **2** |

Kezelések száma: 18

Csomag ára: 54 000 Ft

Kezelés ára: 3 000 Ft

***Fenntartó csomag***

Azon pácienseknek javasoljuk a „*Fenntartó csomagunkat*”, akik már legalább egy kúrát felvettek a Sensolite Gyógycentrumban és a további gyógyulás elősegítése érdekében, valamint az elért eredmény fenntartásáért szeretnének egy kúrát felvenni.

*Terápiás javaslat heti bontásban:*

|  |  |  |  |  |
| --- | --- | --- | --- | --- |
| 1. hét | 1. hét | 1. hét | 1. hét | 1. hét |
| 2 | 2 | 2 | 2 | 2 |

Kezelések száma: 10

Csomag ára: 39 000 Ft

Kezelés ára: 3 900 Ft

Az általunk ajánlott kezelési gyakoriság már eredményt hoz, de ha Páciensünk úgy érzi, hogy gyakrabban szeretné igénybe venni a Sensolite fényterápiát, lehetősége van rá a Gyógycentrumban történt konzultációt követően. Szeretnénk azonban felhívni a figyelmet, hogy tekintettel a fényterápia szervezetre gyakorolt energizáló hatására, némely esetben felpörgeti a szervezetet, ezért előfordulhat, hogy a túlzott mennyiségű fénykezelés alvási problémákat okozhat. Továbbá ilyen esetekben javasoljuk, hogy a fényterápiát ne az esti, a lefekvés előtti órákban vegye igénybe, hanem inkább reggel vagy délelőtt. Ha este vagy éjszaka kell aktívnak lennie, akkor az igénybevétel előtt érdemes felkeresni a Sensolite Gyógycentrumot.